
DR 30.11.2017                                                           35                   

 
Apatah lagi ianya akan memberikan peluang kedua khususnya kepada mereka 

untuk hidup kepada keldai dadah dan memberikan keadilan yang sewajarnya kepada 
mereka berbanding sebelum pindaan ini dibuat. Mengapa tidak? Ini kerana ada di antara 
mereka ini saya difahamkan dianiaya dan ditipu oleh sindiket dadah dengan menjadikan 
mereka terperangkap di dalam situasi yang membawa mereka ke tali gantung.  

Maka pada hemat saya, pindaan terhadap seksyen 39B ini memperuntukkan 
kuasa budi bicara hakim adalah perlu memandangkan hukuman mati mandatori yang 
diperuntukkan sebelum ini agak berat. Di samping itu, darjah pembuktian kes sangat 
berat kerana memerlukan pendakwa raya membuktikan bahawa kes ini melebihi 
keraguan munasabah ataupun, dengan izin, beyond reasonable doubt.  

Kesannya sesuatu kes perbicaraan terpaksa mengambil masa yang sangat 
lama sehinggakan memakan tahun dan mengakibatkan lambakan kes yang gagal 
diselesaikan dengan cepat. Sehubungan dengan itu, dengan pindaan ini memberikan 
peluang kepada hakim untuk membuat pilihan hukuman selain daripada hukuman mati 
iaitu hukuman penjara seumur hidup dan sebatan tidak kurang 15 kali seperti mana yang 
ditetapkan di dalam pindaan ini.  

Tuan Yang di-Pertua, jika dibandingkan dengan peruntukan undang-undang 
negara luar, misalnya negara jiran Singapura yang lebih liberal di dalam mengatasi 
masalah dadah, Singapura memperuntukkan hukuman penjara seumur hidup dan 
sebatan ke atas pengedar dadah. Justeru itu pada hemat saya, pindaan undang-undang 
ini adalah bersesuaian dengan perkembangan peruntukan undang-undang di peringkat 
antarabangsa. 

Tuan Yang di-Pertua, saya juga amat berharap agar pindaan rang undang-
undang ini akan membawa satu impak baru dalam usaha kerajaan ke arah membentuk 
mekanisme kerjasama strategik di peringkat antarabangsa daripada segi pertukaran 
banduan yang dijadikan keldai dadah yang telah disabitkan kesalahan mengikut undang-
undang negara asing.  

Perkara ini sangat penting kerana dalam usaha untuk memberikan keadilan 
sosial dan melindungi hak asasi rakyat negara ini memandangkan kita masih lagi sedih 
dengan kematian Syzlin Hataman, mengasa sindiket pengedaran dadah antarabangsa 
yang di penjara dan terkandas di Lima, Peru sejak lapan tahun. Menyedihkan lagi beliau 
dijemput Ilahi dalam keadaannya dan rindunya yang masih lagi belum terubat akibat 
terpisah daripada keluarga.          

■ 1240 

Saya amat berharap agar pindaan ini mampu menjadi pemangkin kepada usaha 
memberikan keadilan kepada mangsa keldai dadah. Tuan Yang di-Pertua, saya juga 
amat berharap agar pihak kementerian dapat menambah baik infrastruktur Penjara 
Simpang Renggam yang menempatkan pesalah dadah. Pada masa kini jumlah banduan 
saya dimaklumkan seramai 4,200 orang dan ia semakin sesak dan tidak mampu 
menampung kapasiti yang kian meningkat.  

Tuan Yang di-Pertua, menyedari hakikat ini bahawa keperluan kepada pindaan 
ini saya amat yakin dengan pemansuhan hukuman mati mandatori ini  tidak menunjukkan 
dan menyampaikan mesej bahawa kerajaan telah berlembut kepada pesalah dadah. 
Buktinya hukuman mati masih ada dan kerajaan tidak berkompromi dengan pengedar 
dadah dan ia merupakan satu usaha untuk meningkatkan lagi keberkesanan operasi 
penguatkuasaan undang-undang negara. Dengan ini Yang Berhormat Kuala Selangor 
menyokong. Terima kasih. 

 Timbalan Yang di-Pertua [Dato’ Sri Haji Ismail bin Haji Mohamed Said]: Ya, 
Yang Berhormat Ipoh Barat. 

 

12.41 tgh.  

Tuan M. Kulasegaran [Ipoh Barat]: Terima kasih Tuan Yang di-Pertua, saya 
hendak mula dengan mengucapkan terima kasih kepada Yang Berhormat Menteri yang 
telah mengadakan perbincangan dengan stakeholders, di antaranya peguam-peguam 
dan juga Ahli-ahli Parlimen beberapa kali dan kali terakhir sekali adalah minggu dahulu 
pada hari Khamis, di mana kita telah berjumpa dengan Yang Berhormat Menteri dan 
membuat beberapa cadangan walaupun cadangan-cadangan itu not 100 percent yang 
telah diimplementasikan tetapi nampaknya it is a positive move.  

 



Apatah lagi ianya akan memberikan peluang kedua khususnya kepada mereka untuk hidup kepada keldai dadah dan memberikan keadilan yang sewajarnya kepada mereka berbanding sebelum pindaan ini dibuat. Mengapa tidak? Ini kerana ada di antara mereka ini saya difahamkan dianiaya dan ditipu oleh sindiket dadah dengan menjadikan mereka terperangkap di dalam situasi yang membawa mereka ke tali gantung. Maka pada hemat saya, pindaan terhadap seksyen 39B ini memperuntukkan kuasa budi bicara hakim adalah perlu memandangkan hukuman mati mandatori yang diperuntukkan sebelum ini agak berat. Di samping itu, darjah pembuktian kes sangat berat kerana memerlukan pendakwa raya membuktikan bahawa kes ini melebihi keraguan munasabah ataupun, dengan izin, beyond reasonable doubt. Kesannya sesuatu kes perbicaraan terpaksa mengambil masa yang sangat lama sehinggakan memakan tahun dan mengakibatkan lambakan kes yang gagal diselesaikan dengan cepat. Sehubungan dengan itu, dengan pindaan ini memberikan peluang kepada hakim untuk membuat pilihan hukuman selain daripada hukuman mati iaitu hukuman penjara seumur hidup dan sebatan tidak kurang 15 kali seperti mana yang ditetapkan di dalam pindaan ini. Tuan Yang di-Pertua, jika dibandingkan dengan peruntukan undang-undang negara luar, misalnya negara jiran Singapura yang lebih liberal di dalam mengatasi masalah dadah, Singapura memperuntukkan hukuman penjara seumur hidup dan sebatan ke atas pengedar dadah. Justeru itu pada hemat saya, pindaan undang-undang ini adalah bersesuaian dengan perkembangan peruntukan undang-undang di peringkat antarabangsa. Tuan Yang di-Pertua, saya juga amat berharap agar pindaan rang undang- undang ini akan membawa satu impak baru dalam usaha kerajaan ke arah membentuk mekanisme kerjasama strategik di peringkat antarabangsa daripada segi pertukaran banduan yang dijadikan keldai dadah yang telah disabitkan kesalahan mengikut undang- undang negara asing. Perkara ini sangat penting kerana dalam usaha untuk memberikan keadilan sosial dan melindungi hak asasi rakyat negara ini memandangkan kita masih lagi sedih dengan kematian Syzlin Hataman, mengasa sindiket pengedaran dadah antarabangsa yang di penjara dan terkandas di Lima, Peru sejak lapan tahun. Menyedihkan lagi beliau dijemput Ilahi dalam keadaannya dan rindunya yang masih lagi belum terubat akibat terpisah daripada keluarga. # 1240 Saya amat berharap agar pindaan ini mampu menjadi pemangkin kepada usaha memberikan keadilan kepada mangsa keldai dadah. Tuan Yang di-Pertua, saya juga amat berharap agar pihak kementerian dapat menambah baik infrastruktur Penjara Simpang Renggam yang menempatkan pesalah dadah. Pada masa kini jumlah banduan saya dimaklumkan seramai 4,200 orang dan ia semakin sesak dan tidak mampu menampung kapasiti yang kian meningkat. Tuan Yang di-Pertua, menyedari hakikat ini bahawa keperluan kepada pindaan ini saya amat yakin dengan pemansuhan hukuman mati mandatori ini tidak menunjukkan dan menyampaikan mesej bahawa kerajaan telah berlembut kepada pesalah dadah. Buktinya hukuman mati masih ada dan kerajaan tidak berkompromi dengan pengedar dadah dan ia merupakan satu usaha untuk meningkatkan lagi keberkesanan operasi penguatkuasaan undang-undang negara. Dengan ini Yang Berhormat Kuala Selangor menyokong. Terima kasih. Timbalan Yang di-Pertua [Dato' Sri Haji Ismail bin Haji Mohamed Said]: Ya, Yang Berhormat Ipoh Barat. 12.41 tgh. Tuan M. Kulasegaran [Ipoh Barat]: Terima kasih Tuan Yang di-Pertua, saya hendak mula dengan mengucapkan terima kasih kepada Yang Berhormat Menteri yang telah mengadakan perbincangan dengan stakeholders, di antaranya peguam-peguam dan juga Ahli-ahli Parlimen beberapa kali dan kali terakhir sekali adalah minggu dahulu pada hari Khamis, di mana kita telah berjumpa dengan Yang Berhormat Menteri dan membuat beberapa cadangan walaupun cadangan-cadangan itu not 100 percent yang telah diimplementasikan tetapi nampaknya it is a positive move.